'Besope' polisieman in hof | Maroela Media
Die polisiekonstabel van Wolmaransstad in Noordwes wat oor die naweek in hegtenis geneem is nadat hy glo 'n staatsvoertuig onder die invloed van alkohol bestuur het, het Maandag in die plaaslike hof verskyn.
Konst. Tshekiso Tshabalala (39) moet weer op 25 Januarie in die hof verskyn op aanklag van dronkbestuur, roekelose en nalatige bestuur, asook die gebruik van 'n voertuig sonder die eienaar se toestemming.
Die saak is uitgestel sodat die beskuldigde regsverteenwoordiging kan bekom, het brig. Sabata Mokgwabone, woordvoerder van die polisie, gesê.
Tshabalala is die naweek op video betrap terwyl hy sukkel om regop te bly. Hy het Saterdag teen 'n heining in die Tswelelang-nedersetting in Wolmaransstad vasgery. Videobeeldmateriaal toon hoe hy in volle uniform skade aan die motor nagaan terwyl hy sukkel om op sy voete te staan.
Hy is op die toneel in hegtenis geneem waarna hy op borgtog van R500 vrygelaat is.
Dit het intussen aan die lig gekom dat Tshabalala geensins gemagtig is om staatsvoertuie te bestuur nie.
En Cele is nêrens te vinde nie…
Net R500 borg regtig? Dis mos nie reg nie pffft en dan moet ons veilig wees in hulle teenwoordigheid? Wonder wat sê Cele van die dronk man mmmmmmm
HUH? R500 en da stap hy by die hof uit? S.N.O.T.T.T.T.T.T dronk by die werk agter die stuur van n polisie bakkie maar hy stap weg…op sy eie hoop ek? Maar nou ja: welkom in die GEKKE PARRADYS genaamd die RSA!
Hehe so moet n polisie man lyk wonder of het hy nog sy wapen.
Baie geluk met jou bevordering en magtiging om staats voertuie te bestuur jy is voorwaar n voorbeeld